SCB Financial Markets คาดกรอบเงินบาทวันนี้ 34.25-34.50 บ./ดอลลาร์
SCB Financial Markets คาดเงินบาทวันนี้ (17 เม.ย.66) เคลื่อนไหวในกรอบ 34.25-34.50 บาท/ดอลลาร์
SCB Financial Markets คาดเงินบาทวันนี้ (17 เม.ย.66) เคลื่อนไหวในกรอบ 34.25-34.50 บาท/ดอลลาร์
17 เม.ย. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (17 เม.ย.66) เคลื่อนไหวในกรอบ 34.25-34.50 บาท/ดอลลาร์ โดยค่าเงินดอลลาร์ปรับแข็งค่าขึ้นเมื่อเทียบกับสกุลเงินหลัก จากบอนด์ยีลด์ที่ปรับขึ้นหลังสหรัฐฯ เปิดเผยข้อมูลเศรษฐกิจ ตอกย้ำการคาดการณ์ธนาคารกลางสหรัฐ (เฟด) จะปรับขึ้นอัตราดอกเบี้ยอีก 0.25% ในการประชุมเดือนพฤษภาคม
ทั้งนี้ตลาดหุ้นสหรัฐปิดลบ จากกังวลการขึ้นอัตราดอกเบี้ย ซึ่งบดบังปัจจัยบวกผลประกอบการไตรมาสแรกที่แข็งแกร่งของธนาคารรายใหญ่ของสหรัฐฯ
สำหรับราคาน้ำมันปิดบวกจากการที่สำนักงานพลังงานสากล (IEA) ออกมาเตือนเกี่ยวกับแนวโน้มอุปทานน้ำมันที่ตึงตัวมากขึ้น ราคาทองคำปิดลบ จากค่าเงินดอลลาร์ที่แข็งค่าขึ้นและคาดปรับขึ้นอัตราดอกเบี้ยของเฟด